Ffilm Cymru Wales yn DocFest 2022

**Cynnwys**

[Ffilm Cymru Wales yn DocFest 2022 1](#_Toc101257074)

[Canllaw 2](#_Toc101257075)

[Cyflwyniad 2](#_Toc101257076)

[Pa fath o gefnogaeth sy’n cael ei gynnig? 2](#_Toc101257077)

[Ydw i’n gymwys? 3](#_Toc101257078)

[Sut i wneud cais? 3](#_Toc101257079)

[Sut fydd ceisiadau’n cael eu hasesu? 4](#_Toc101257080)

[Cytundeb y Dirprwywr 4](#_Toc101257081)

[Llinell amser 4](#_Toc101257082)

[Cysylltiadau 5](#_Toc101257083)

[Ffurflen Gais 5](#_Toc101257084)

[Yr Ymgeisydd 6](#_Toc101257085)

[Datganiad Personol 7](#_Toc101257086)

[Datganiad a Diogelu Data 8](#_Toc101257087)

[Atodiad 10](#_Toc101257088)

Canllaw

## **Cyflwyniad**

Mae Ffilm Cymru a BFI NETWORK Wales yn awyddus i gefnogi datblygiad proffesiynol cyfarwyddwyr a chynhyrchwyr newydd sydd am ddilyn gyrfa ym myd gwneud ffilmiau nodwedd dogfennol.

Gyda hyn mewn golwg, hoffem gynnig cyfle i hyd at 5 person fynychu’r Sheffield DocFest yn rhan o ddirprwyaeth Ffilm Cymru, rhwng y 23ain a’r 28ain Mehefin, 2022.

Gallwch ddarganfod rhagor o wybodaeth am DocFest ar eu gwefan swyddogol sheffdocfest.com.

## **Pa fath o gefnogaeth sy’n cael ei gynnig?**

Bydd y cynrychiolwyr a ddewisir yn derbyn tocyn llawn i’r ŵyl, gan gynnwys sesiwn fentora grŵp gan DocFest am sut i fanteisio i’r eithaf ar y rhaglen. Rhoddir mynediad llawn i holl ddangosiadau, sgyrsiau a byrddau trafod yr ŵyl. Bydd proffiliau’r cynrychiolwyr yn cael eu cyhoeddi ar wefan Sheffield DocFest.

Bydd gwesty i’r cynrychiolwyr yn cael ei ddarparu am chwe noson yn Sheffield ynghyd â bwrsariaethau teithio a chostau gofynion mynediad (e.e. costau mewn perthynas â rhwystrau rhag gallu ymweld- er enghraifft gofal plant/ gofal unrhyw un sydd yn ddibynnol arnoch chi, colli cyflog os yn gweithio’n llawrydd).

Bydd y cynrychiolwyr hefyd yn elwa o sesiwn 1 i 1 gydag aelod o dîm Ffilm Cymru / BFI Network Wales i drafod datblygiad eu gyrfa ac unrhyw brosiectau penodol maen nhw’n gweithio arnyn nhw.

## **Ydw i’n gymwys?**

Mae’n rhaid i chi fodloni’r canlynol:

* Wedi eich geni a/neu wedi eich lleoli yng Nghymru, dros ddeunaw mlwydd oed, a ddim mewn addysg llawn amser;
* Ar gael i fynychu DocFest ac yn gallu teithio o unrhyw leoliad yn y DU i Sheffield (ni fydd tâl am gostau teithio rhyngwladol);
* Wedi cael prif ran greadigol mewn o leiaf un darn o waith sgrin sydd wedi ei arddangos neu ei ddarlledu yn gyhoeddus, naill ai mewn rhaglen ddogfen, ffeithiol neu faes cyffelyb (e.e. ffilm ffuglen, celf weledol, hysbysebion/ hyrwyddiadau, lluniau);
* Meddu ar ddyheadau i gyfarwyddo neu gynhyrchu ffilm nodwedd yn fwriadol ar gyfer ei rhyddhau mewn gŵyl/ digwyddiad theatrig;
* Heb fod yn brif gyfarwyddwr neu gynhyrchydd ffilm nodwedd 60 munud neu fwy mewn hyd wedi ei chwblhau a’i rhyddhau mewn gŵyl/ digwyddiad theatrig.

Rydym ni’n awyddus i glywed gan wneuthurwyr ffilm sydd heb gynrychiolaeth ddigonol yn y diwydiant, yn adlewyrchu amrywiaeth ethnigrwydd, anabledd, rhywedd, cyfeiriadedd rhywiol a chefndiroedd economaidd-gymdeithasol. Rydym ni hefyd yn ystyried cynrychiolaeth ddaearyddol ar draws Cymru.

## **Sut i wneud cais?**

I wneud cais, cwblhewch ffurflen ymgeisio a’i hanfon ar e-bost i network@ffilmcymruwales.com erbyn y dyddiad cau, ynghyd â chopi o’ch CV.

Neu os hoffech chi, gallwch ymateb i’r cwestiynau sydd ar y ffurflen gais naill ai drwy alwad fideo fyw neu alwad ffôn gydag aelod o’n tîm. Bydd angen trefnu hyn cyn y dyddiad cau. Bydd yr alwad yn cael ei recordio.

Gellir cyflwyno ceisiadau yn Saesneg neu yn y Gymraeg.

Yn achos ymgeiswyr sydd â gofynion mynediad, er enghraifft unigolion sydd yn F/fyddar, yn drwm eu clyw, yn Anabl neu’n bobl niwroamrywiol, a phobl sydd wedi colli golwg mae cefnogaeth ac addasiadau pellach ar gael. Er enghraifft, gallwn ariannu costau addasu gwneud y canllawiau mewn fformat gwahanol (e.e. print mawr), gael cyfieithydd BSL i fynychu cyfarfodydd, cymorth sgriblo i ymgeiswyr dyslecsig, neu weithiwr cefnogol pe byddai angen. Cysylltwch i drafod mewn cyfrinachedd. Rydym yn awyddus i chi arwain.

## **Sut fydd ceisiadau’n cael eu hasesu?**

Bydd pob cais yn cael ei adolygu gan o leiaf ddau aelod o dîm BFI NETWORK Wales. Mae ein meini prawf asesu yn cynnwys:

* Potensial y cais, fel sy’n cael ei ddangos gan brofiad ac uchelgais;
* Budd bosibl mynychu DocFest ar ddatblygiad gyrfa’r ymgeisydd mewn gwneud ffilmiau dogfen nodwedd (os oes nifer fawr o ymgeiswyr byddwn yn blaenoriaethu ymgeiswyr nad ydynt wedi cael cyfle i fynychu DocFest o’r blaen);
* Y grŵp cyfan o unigolion a gefnogir, gan ystyried cydraddoldeb, amrywiaeth a chynhwysiad.

## **Cytundeb y Dirprwywr**

Bydd yr unigolion llwyddiannus yn ffurfio Cytundeb y Dirprwywr gyda Ffilm Cymru fydd yn amlinellu telerau ac amodau, gan gynnwys drafftio cynllun cyn yr ŵyl ynghyd â chwblhau adroddiad ar ddiwedd yr ŵyl.

Gweler termau safonol Ffilm Cymru yn atodiad y ffurflen gais hon.

## **Llinell amser**

Ceisiadau:

* Dydd Mawrth, Mai 3ydd 2022 am 3pm – amser cau ceisiadau
* Dydd Gwener, Mai 6ed 2022 – cyhoeddi canlyniad i’r ymgeiswyr

Dirprwyaeth yr Ŵyl:

* Gweddill Mai hyd at Fehefin 23ain 2022 – gwybodaeth a chefnogaeth cyn mynychu
* Dydd Iau, Mehefin 23ain 2022 – cyrraedd y gwesty, noson agoriadol yr ŵyl
* Dydd Mawrth, Mehefin 28ain 2022 – noson olaf yr ŵyl
* Dydd Mercher, Mehefin 29ain 2022 – gadael y gwesty

## **Cysylltiadau**

Jude Lister, Rheolwr BFI NETWORK Wales, jude@ffilmcymruwales.com

Gwenfair Hawkins, Swyddog Datblygu Gweithredol, gwenfair@ffilmcymruwales.com

Gallwch gysylltu â ni ar 07904 265567.

Ffurflen Gais

Noder:

Gallwch ymateb i’r cwestiynau ar y ffurflen gais hon drwy alwad fideo fyw, neu alwad ffôn pe byddai’n well gennych chi. Bydd angen trefnu hyn cyn y dyddiad cau.

Yn achos ymgeiswyr sydd yn F/fyddar, yn drwm eu clyw, yn anabl, yn niwroamrywiol neu â nam ar eu golwg, mae cefnogaeth bellach ac addasiadau ar gael. Cysylltwch i drafod eich gofynion mewn cyfrinachedd.

Jude Lister, Rheolwr BFI NETWORK Wales, jude@ffilmcymruwales.com

Gwenfair Hawkins, Swyddog Datblygu Gweithredol, gwenfair@ffilmcymruwales.com

Gallwch gysylltu â ni ar 07904 265567.

Anfonwch eich cais, ynghyd â chopi o’ch CV ar e-bost i network@ffilmcymruwales.com erbyn y dyddiad cau, dydd Mawrth, Mai 3ydd 2022 am 3pm

## **Yr Ymgeisydd**

|  |  |
| --- | --- |
| Enw |  |
| Rôl (e.e. Cynhyrchydd, Cyfarwyddwr) |  |
| Cyfeiriad e-bost |  |
| Enw’r cwmni, lle bo’n briodol |  |
| Cyfeiriad, gan gynnwys Cod Post |  |
| *Os nad yw eich cyfeiriad yng Nghymru, cadarnhewch eich bod wedi eich geni yng Nghymru* |  |
| Rhif ffôn |  |
| Gwefan, lle bo’n briodol |  |
| Ydych chi wedi mynychu DocFest o’r blaen? |  |
| Ydych chi wedi gwneud cais am gyllid i Ffilm Cymru neu BFI NETWORK o’r blaen? Rhowch fanylion |  |
| Oes gennych chi unrhyw ofynion mynediad neu gyfathrebu wrth fynychu DocFest? Er enghraifft cyfieithydd BSL i gyfarfodydd. |  |

## **Datganiad Personol**

|  |
| --- |
| Nodwch:  * Unrhyw brofiad dogfennol blaenorol neu faes creadigol arall (a dolen IMDb os yn berthnasol)
* Enghreifftiau o waith creadigol blaenorol (e.e. linc Vimeo – cofiwch nodi cyfrinair lle bo’n briodol)
* Eich dyheadau gyrfa ym maes gwneud ffilmiau dogfennol
* Pa ddigwyddiadau mae gennych chi ddiddordeb eu gweld yn DocFest pham (e.e. byrddau trafod, sgyrsiau am y diwydiant, dangosiadau, rhwydweithio)
* Sut bydd ymweld â DocFest o gymorth i ddatblygu eich gyrfa

Dylech gynnwys un o’r ddau hyn:* Datganiad ysgrifenedig hyd at 500 o eiriau
* Clip fideo neu neges sain hyd at 3 munud (fel linc gyfrinachol ar-lein)
 |
|  |

Noder:

Ar ôl cyflwyno eich cais, byddwch yn derbyn dolen ar-lein i lenwi ffurflen monitro ansawdd ac amrywiaeth. Caiff y data ei gasglu’n ddienw a’i ddefnyddio i gydymffurfio â Deddf Cydraddoldeb 2010 yn unig, er mwyn bwrw ymlaen â’n Cynllun Gweithredu Cydraddoldeb, Amrywiaeth a Chynhwysiant, ac i adrodd i’n rhanddeiliaid lle mae hyn yn gytundebol ofynnol.

Ni fyddwn yn ystyried bod eich cais yn gyflawn hyd nes bod yr holl ddogfennau ategol sy’n berthnasol i’ch cais wedi’u hanfon.

## **Datganiad a Diogelu Data**

Bydd Ffilm Cymru Wales yn defnyddio’r wybodaeth sy’n cael ei darparu yn y ffurflen hon i helpu i brosesu eich cais. Gallai’r wybodaeth hon gael ei dal ar gyfrifiadur a gallai gael ei defnyddio at ddibenion ystadegol. Gallai’r wybodaeth gael ei storio, ei phrosesu a’i throsglwyddo’n gyfrinachol i unigolion neu sefydliadau sy’n ein helpu i asesu ceisiadau neu fonitro cyllid, neu gael ei rhannu gyda’r rhain.

Bydd yr holl wybodaeth yn cael ei thrin yn unol â Deddf Diogelu Data 2018 a darpariaethau cyfreithiol cysylltiedig yn ymwneud â diogelu data. Mae gennych chi hawl i ofyn am gopi o’r wybodaeth sy’n cael ei dal gan Ffilm Cymru Wales yn ei gofnodion. Yn ychwanegol, noder y gallai fod gofyn i Ffilm Cymru Wales ddarparu manylion sy’n cyfeirio at geisiadau o dan y Ddeddf Rhyddid Gwybodaeth.

Mae Ffilm Cymru Wales yn cadw’r hawl i ganslo unrhyw gais a’i gwneud yn ofynnol i arian gael ei ad-dalu pe darperir gwybodaeth anwir neu anghyflawn.

**Llofnodwch isod i gadarnhau’r canlynol:**

* Rydw i’n gymwys yn unol â’r meini prawf a nodwyd yn y canllawiau uchod.
* Rydw i’n cadarnhau pe byddai fy nghais yn llwyddiannus, fy mod i ar gael i fynychu DocFest o’r 23ain hyd yr 28ain o Fehefin, 2022.
* Rydw i’n cadarnhau pe byddwn i’n cael fy newis ac yn cadarnhau fy lle, ond yn methu â mynychu heb roi rheswm dilys i FfCW (e.e. salwch), y byddaf yn ad-dalu FfCW am gostau sydd eisoes wedi eu talu.
* Rydw i’n cadarnhau fod yr holl wybodaeth sy’n cael ei darparu yn y ffurflen gais hon, ac mewn unrhyw ddeunydd a gyflwynir i’w gefnogi, yn wir a chywir.
* Rydw i’n cadarnhau bod ceisiadau i ddosbarthwyr eraill o BFI NETWORK Y Loteri Genedlaethol neu arian cyhoeddus wedi eu datgan.
* Rydw i’n cadarnhau cydnabod Polisi Preifatrwydd Ffilm Cymru Wales.
* Byddaf yn hysbysu Ffilm Cymru Wales yn llawn ac ar unwaith o unrhyw newidiadau sy’n effeithio ar y cais hwn neu ddeunyddiau cysylltiedig.

|  |  |
| --- | --- |
| **Rydw i wedi darllen yr uchod, ac rwy’n ei ddeall ac yn ei gadarnhau.** | [ ]  |
| **Rwyf yn cydsynio i Ffilm Cymru gysylltu â mi ynglŷn â chyfleoedd tebyg drwy e-bost yn y dyfodol** | Ydw | Nac Ydw |
| [ ]  | [ ]  |
| **Enw** |  |
| **Llofnod** (bydd llofnod electronig neu wedi’i deipio yn dderbyniol) |  |
| **Dyddiad** |  |

**Anfonwch eich ffurflen gais ynghyd â CV i** **network@ffilmcymruwales.com** **erbyn dyddiad cau derbyn ceisiadau, dydd Mawrth 3ydd o Fai, 2022 am 3pm.**

# **Atodiad**

**Telerau Busnes Safonol**

**Cyllid Y Loteri Genedlaethol Ffilm Cymru Wales CBC**

These Standard Terms of Business form part of and should be read in conjunction with any Delegate Agreement issued by Ffilm Cymru Wales CBC. Where there is any conflict between the two then the Delegate Agreement prevails.

1. Gall rheoliadau’r Llywodraeth a’r gyfraith am ddosbarthu arian y Loteri Genedlaethol newid. Mae Ffilm Cymru Wales felly yn cadw’r hawl i adolygu cynlluniau ariannu a/neu newid ei bolisïau, gweithdrefnau, a meini prawf asesu.
2. Ni fydd Ffilm Cymru Wales yn atebol am unrhyw golled, difrod neu gostau uniongyrchol neu anuniongyrchol sy’n deillio o’r canlynol:
* Y broses ymgeisio;
* Penderfyniad Ffilm Cymru Wales am beidio dewis ymgeisydd; neu
* Delio â chais.
1. Mae penderfyniadau Ffilm Cymru Wales ar geisiadau yn derfynol. Ni fydd apeliadau ffurfiol yn erbyn penderfyniadau’n cael eu hystyried oni bai bod gan yr ymgeisydd achos da i gredu na chadwyd at y gweithdrefnau ar gyfer prosesu’r cais, neu eu bod wedi cael eu cymhwyso mewn modd a fyddai’n rhagfarnu canlyniad y cais. Gellir cael Polisi Cwynion Ffilm Cymru Wales ar gais drwy anfon e-bost i enquiries@ffilmcymruwales.com.

1. Ni fydd Ffilm Cymru Wales yn darparu mynediad i gynrychiolwyr nes eu bod wedi derbyn copi cyflawn o’r Cytundeb Cynrychiolydd, a hyd nes y bydd unrhyw amodau rhagflaenol fel y’u diffinnir yn y Cytundeb Cynrychiolwyr wedi’u bodloni.
2. Mae’n ofynnol i Ffilm Cymru Wales gyhoeddi’r nifer o geisiadau mae’n eu derbyn a’r dewis a

wneir: bydd y wybodaeth hon yn cynnwys enw a phroffil yr ymgeisydd llwyddiannus fel y cytunwyd arnynt.

1. Mae Deddf Rhyddid Gwybodaeth 2000 yn rhoi’r hawl i aelodau’r cyhoedd ofyn am wybodaeth benodol a gedwir gan Ffilm Cymru Wales. Mae hyn yn cynnwys gwybodaeth a gedwir mewn perthynas â cheisiadau i raglenni a chynlluniau cyllid Y Loteri Genedlaethol Ffilm Cymru Wales. Felly, os ydych chi’n dewis gwneud cais i Ffilm Cymru Wales mae’n bosibl y bydd y wybodaeth rydych chi’n ei rhoi yn cael ei ddatgelu yn gyfan gwbl neu’n rhannol o dan y Ddeddf Rhyddid Gwybodaeth.
2. Mae Ffilm Cymru Wales wedi ymrwymo i wella amrywiaeth a chynwysoldeb y diwydiant sgrin. Gofynnwn i bob ymgeisydd lenwi ffurflenni monitro amrywiaeth, dienw. Gall Ffilm Cymru Wales gyhoeddi unrhyw ddata amrywiaeth ddienw a ddarperir gennych chi ar ddata blynyddol wedi’i agregu â data ceisiadau a dyfarniadau eraill, fel sy’n cael ei fanylu ymhellach yn ein Polisi Preifatrwydd sydd ar gael yn ffilmcymruwales.com.
3. Mae Ffilm Cymru Wales yn ei gwneud yn ofynnol i gynrychiolwyr gydnabod Ffilm Cymru Wales, BFI NETWORK Wales a Chyngor Celfyddydau Cymru, gyda chefnogaeth y Loteri Genedlaethol, yn yr holl ddeunyddiau cyhoeddedig llafar ac ysgrifenedig sy’n ymwneud â’r cymorth a dderbyniwyd, gan gynnwys defnyddio logos Ffilm Cymru Wales, BFI NETWORK a’r Loteri Genedlaethol.
4. Gall Ffilm Cymru Wales atal neu adennill cymorth o dan yr amgylchiadau canlynol:
* bod y cais wedi’i lenwi’n anonest neu â gwybodaeth anghywir neu gamarweiniol, boed hynny’n fwriadol neu’n ddamweiniol;
* os yw'r cynrychiolydd yn ymddwyn yn anonest neu'n esgeulus mewn perthynas â'r cymorth mae'n ei dderbyn.

YN OGYSTAL AG

 - unrhyw achos arall o dorri amodau fel sydd wedi’i ddiffinio yn y Cytundeb Cynrychiolwyr.

1. Bydd y cynrychiolydd yn cyflwyno adroddiad terfynol ar eu presenoldeb yn yr ŵyl

 i Ffilm Cymru Wales.